ΚΑΝΟΝΙΣΜΟΣ (ΕΚ) αριθ. 1547/98 ΤΗΣ ΕΠΙΤΡΟΠΗΣ της 17ης Ιουλίου 1998 σχετικά με τον καθορισμό του κατωφλίου παρέμβασης για τα μήλα κατά την περίοδο 1998/99

Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,

Έχοντας υπόψη:

τη συνθήκη για την ίδρυση της Ευρωπαϊκής Κοινότητας,

τον κανονισμό (ΕΚ) αριθ. 2200/96 του Συμβουλίου, της 28ης Οκτωβρίου 1996, περί κοινής οργανώσεως αγοράς στον τομέα των οπωροκηπευτικών (1), όπως τροποποιήθηκε τελευταία από τον κανονισμό (ΕΚ) αριθ. 2520/97 της Επιτροπής, όσον αφορά τους κωδικούς της συνδυασμένης ονοματολογίας για τις ντομάτες και τα επιτραπέζια σταφύλια (2), και ιδίως το άρθρο 27 παράγραφοι 1 και 2,

Εκτιμώντας:

ότι στο άρθρο 27 παράγραφος 1 του κανονισμού (ΕΚ) αριθ. 2200/96 προβλέπεται ο καθορισμός ενός κατωφλίου παρέμβασης όταν η αγορά ενός προϊόντος που εμφαίνεται στο παράρτημα ΙΙ του εν λόγω κανονισμού υφίσταται ή ενδέχεται να υποστεί ανατροπή της ισορροπίας, η οποία οδηγεί ή μπορεί να οδηγήσει σε υπερβολικό όγκο αποσύρσεων 7 ότι, σε τέτοια περίπτωση υπάρχει κίνδυνος να δημιουργηθούν δυσχέρειες προϋπολογισμού για την Κοινότητα 7

ότι είχε καθοριστεί, με τον κανονισμό (ΕΚ) αριθ. 1109/97 της Επιτροπής (3), κατώφλι παρέμβασης για τα μήλα για την περίοδο 1997/98 7 ότι, επειδή οι προϋποθέσεις που καθορίζονται από το προαναφερθέν άρθρο 27 εξακολουθούν να συντρέχουν για το εν λόγω προϊόν, πρέπει να καθοριστεί και πάλι κατώφλι παρέμβασης για το προϊόν αυτό και για την περίοδο εμπορίας 1998/99 συναρτήσει ποσοστού του μέσου όρου της παραγωγής που προορίζεται για την κατανάλωση σε νωπή κατάσταση των πέντε τελευταίων περιόδων για τις οποίες υπάρχουν διαθέσιμα στοιχεία, και να προσδιοριστεί και η περίοδος που λαμβάνεται υπόψη για να εκτιμηθεί η υπέρβαση του εν λόγω κατωφλίου 7

ότι σε εφαρμογή του προαναφερθέντος άρθρου 27, η υπέρβαση του κατωφλίου παρέμβασης έχει ως συνέπεια τη μείωση της κοινοτικής αποζημιώσεως απόσυρσης κατά τη διάρκεια της περιόδου που έπεται εκείνης της υπερβάσεως του κατωφλίου 7 ότι πρέπει να προσδιοριστούν οι επιπτώσεις από την υπέρβαση αυτή και να καθοριστεί μείωση ανάλογη προς τη σπουδαιότητα της υπερβάσεως εντός του ορίου ενός ορισμένου ποσοστού 7

ότι τα μέτρα που προβλέπονται στον παρόντα κανονισμό είναι σύμφωνα με τη γνώμη της επιτροπής διαχείρισης νωπών οπωροκηπευτικών,

ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:

Άρθρο 1

1. Το κατώφλι παρέμβασης για τα μήλα κατά την περίοδο 1998/99 ορίζεται στους 491 300 τόνους.

2. Η υπέρβαση του κατωφλίου παρέμβασης, που καθορίζεται στην παράγραφο 1 αποτιμάται με βάση τις αποσύρσεις που θα πραγματοποιηθούν μεταξύ της 1ης Ιουνίου 1998 και της 31ης Μαΐου 1999.

Άρθρο 2

Εάν η ποσότητα μήλων που αποσύρεται κατά την περίοδο που ορίζεται στο άρθρο 1 παράγραφος 2 υπερβαίνει το κατώφλι που έχει καθοριστεί στο άρθρο 1 παράγραφος 1, η κοινοτική αποζημίωση απόσυρσης, που έχει καθοριστεί στο παράρτημα V του κανονισμού (ΕΚ) αριθ. 2200/96, στην επόμενη περίοδο εμπορίας μειώνεται ανάλογα με τη σπουδαιότητα της υπέρβασης σε σχέση με την παραγωγή που χρησίμευσε ως βάση για τον υπολογισμό του εν λόγω κατωφλίου.

Η μείωση της κοινοτικής αποζημίωσης απόσυρσης δεν μπορεί ωστόσο να είναι μεγαλύτερη από 30 %.

Άρθρο 3

Ο παρών κανονισμός αρχίζει να ισχύει την τρίτη ημέρα από τη δημοσίευσή του στην Επίσημη Εφημερίδα των Ευρωπαϊκών Κοινοτήτων

Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.

Βρυξέλλες, 17 Ιουλίου 1998.

Για την Επιτροπή

Franz FISCHLER

Μέλος της Επιτροπής

(1) ΕΕ L 297 της 21. 11. 1996, σ. 1.

(2) ΕΕ L 346 της 17. 12. 1997, σ. 41.

(3) ΕΕ L 162 της 18. 6. 1997, σ. 12.